Familie på seks funnet død i Danmark - etterforskes som drap
Mandag like etter klokken 12 fikk politiet melding om «mistenkelige forhold» på den aktuelle adressen. Senere ble seks personer funnet døde i et hus i villaområdet Amstrup Bakker i Ulstrup. Tirsdag bekrefter politiet at de omkomne er en familie og at de ble funnet i sin egen bolig. Men det er fremdeles uklart hva som har skjedd med dem: Bakgrunn: Seks personer funnet døde i hus – Vi kan fremdeles ikke si med sikkerhet hva som har skjedd i huset. Vi jobber videre med etterforskningen. Resultatene fra obduksjonene vil hjelpe oss å få et svar, sier politiet i en pressemelding, melder Ekstra Bladet: – Vi etterforsker det som en drapssak, og er i full gang med å kartlegge omstendighetene rundt, går det fram av uttalelsen. Ifølge Ekstra Bladets opplysninger skal de som ha blitt funnet være en mann på 40 år, hans kone, deres to døtre på 6 og 16 år og to sønner på 3 og 11 år. Familien skal ifølge politiet bli obdusert tirsdag og undersøkelsene på stedet fortsetter til onsdag: – Det er snakk om en ganske omfattende etterforskning, og det vil gå noen dager før vi kan gi et endelig svar på hva som har skjedd, sier politiet. Ifølge avisens opplysninger var det gasslukt fra huset som førte til at politiet rykket ut til huset mandag.
Funnet av de seks døde personene i et hus i den danske byen Ulstrup etterforskes som et drap, opplyser Østjyllands politi.